Lietuvos herbas
thumb|200px|Vytis prie Lietuvos Respublikos ambasados Vašingtone
thumb|200px|Vytis ant Aušros vartų

Lietuvos herbas – vienas iš oficialių Lietuvos valstybinių simbolių. Šarvuotas raitelis su kalaviju ir skydu – Vytis – yra vienas seniausių herbų Europoje.J.Kiaupienė, R.Petrauskas. Lietuvos istorija. IV tomas. Baltos lankos, 2009. P. 29.Rimša E. „Lietuvos valstybės herbas” ir Lietuvos heraldika. Vilnius, Baltos lankos, 1998. Tai vienas iš nedaugelio valstybinių herbų, kurie kilę iš portretinių valdovų antspaudų, o ne iš dinastinių herbų.

 Aprašymas 
Herbinio skydo raudoname lauke vaizduojamas sidabrinis šarvuotas raitelis ant sidabrinio žirgo, laikantis dešinėje rankoje virš galvos iškeltą sidabrinį kalaviją. Prie raitelio kairiojo peties kabo mėlynas skydas su auksiniu dvigubu kryžiumi. Žirgo balnas, gūnia, kamanos ir diržai mėlyni. Kalavijo rankena, kamanų žąslai, balnakilpė ir pentinas, makščių bei žirgo aprangos metaliniai sutvirtinimai ir pasagos – auksiniai.

 Istorija 

Raitelis dar iki atsirandant herbui simbolizavo Lietuvos didįjį kunigaikštį ir jo giminę. Pirmą kartą raitelis ant žirgo kaip valstybės ženklas panaudotas 1366 m. Manoma, kad baltas raitelis su kalaviju ant balto žirgo simbolizuoja protėvių karžygio vėlę. Nuo XV a. iki XIX a. vartotas pavadinimas Pogoń.

XVII a. Konstantino Sirvydo siūlymu atsirado Vaikymo, vėliau – Vaiko vardas. Pirmasis Vyčio terminą, tiesa, ne herbui, bet raiteliui (riteriui) apibūdinti XIX a. viduryje pavartojo Simonas Daukantas, herbui 1884 m. „Aušroje“ jį bandė pritaikyti Mikalojus Akelaitis. Iki XIX a. pabaigos „Vytis“ tapo visuotiniu herbo pavadinimu, tačiau kilo nesutarimų dėl žodžio kirčiavimo (pirmą ar antrą skiemenį kirčiuoti), ir tik 1930-aisiais metais buvo sutarta kirčiuoti pirmą skiemenį.

1991 m. rugsėjo 4 d. buvo patvirtintas dabartinis Vyčio variantas, sukurtas Arvydo Každailio.

 Šaltiniai 

 Literatūra 
 Vytis simbolikos požiūriu: baltas raitelis su iškeltu kalaviju raudoname lauke (sud. Dainius Razauskas). – Vilnius: Aidai, 2008. – 82 p. – ISBN 978-9955-656-60-9
 Lietuvos Vytis : albumas (sud. Juozas Galkus). – Vilnius: Vilniaus dailės akademijos leidykla, 2009. – 424 p.: iliustr. – ISBN 978-9955-854-44-9

 Nuorodos 

 Lietuvos Respublikos valstybės herbo, kitų herbų ir herbinių ženklų įstatymas
 Senuosius Lietuvos herbus saugoja Bavarijos valstybinė biblioteka, 2009-07-06
 Lietuvos valdovų herbai – Bavarijos bibliotekos herbynuose, 2007-07-26

Kategorija:Valstybiniai herbai
Kategorija:Lietuvos herbai
Kategorija:Lietuvos atributika


what is the meaning of the term vichy
Answer: raitler